pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-7 สมาคมยักษ์ใหญ่ในอุตสาหกรรมเหล็ก ตบเท้าเข้าพบ“สุริยะ” หารือแก้ไขวิกฤตอุตสาหกรรมเหล็กไทย
วันศุกร์ที่ 22 พฤศจิกายน 2562
7 สมาคมยักษ์ใหญ่ในอุตสาหกรรมเหล็ก ตบเท้าเข้าพบ“สุริยะ” หารือแก้ไขวิกฤตอุตสาหกรรมเหล็กไทย
7 สมาคมเหล็ก ผู้แทน 472 บริษัทผู้ประกอบการอุตสาหกรรมเหล็กไทย เข้าพบ “สุริยะ” รายงานสถานการณ์เหล็กปัจจุบัน พร้อมขอ ก.อุตฯ ช่วยสนับสนุนอุตสาหกรรมเหล็กภายในประเทศ
นางสาวสุชาดา แทนทรัพย์ โฆษกกระทรวงอุตสาหกรรม เปิดเผยว่า ตามที่ 7 สมาคมผู้ประกอบการอุตสาหกรรมเหล็กไทย โดยการรวมตัวกันของสมาคมผู้ผลิตเหล็กในประเทศที่มีสมาชิก 472 บริษัท เข้าพบนายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เพื่อรายงานความคืบหน้าสถานการณ์เหล็กในปัจจุบันที่ประเทศไทยเป็นผู้นําเข้ารายใหญ่อันดับ 2 ของโลก รองจากสหรัฐอเมริกา ในปี 2561 ไทยมีปริมาณการใช้เหล็ก 19.3 ล้านตัน เป็นสินค้าที่ผลิตในประเทศเพียง 7.3 ล้านตัน และมีกําลังการผลิตเพียง 33% แสดงให้เห็นว่า ในภาพรวมของปัญหาหลักเกิดจากสินค้าในประเทศถูกสินค้านําเข้าแย่งส่วนแบ่งตลาด ซึ่งส่งผลต่ออัตราการใช้กําลังการผลิตด้วย และการเข้าพบในครั้งนี้ ยังได้รายงานความคืบหน้าการแก้ไขวิกฤติอุตสาหกรรมเหล็กที่ได้ดําเนินการร่วมกับกระทรวงอุตสาหกรรม ตลอดจนความคืบหน้าแผนพัฒนาอุตสาหกรรมเหล็ก 4.0 อีกด้วย
ด้านนายวันชัย พนมชัย เลขาธิการ สมอ. กล่าวเสริมว่า สําหรับแนวทางการดําเนินการตามนโยบายการใช้สินค้าภายในประเทศ กระทรวงอุตสาหกรรม โดย สมอ. ได้สนับสนุนอุตสาหกรรมเหล็กในประเทศมาอย่างต่อเนื่องตามนโยบายรัฐบาล และภายใต้กฎระเบียบขององค์การการค้าโลก รวมทั้ง ควบคุมการนําเข้าผลิตภัณฑ์เหล็กเป็นพิเศษ ตามนโยบายของรัฐมนตรีว่าการกระทรวงอุตสาหกรรม ปัจจุบัน สมอ. ประกาศใช้มาตรฐานบังคับกับผลิตภัณฑ์เหล็กแล้ว จํานวน 20 มาตรฐาน และได้เร่งรัดแก้ไขมาตรฐานและกําหนดใหม่ เพื่อบังคับใช้กับผลิตภัณฑ์เหล็กที่ด้อยคุณภาพจากต่างประเทศ โดยมีมาตรฐานที่อยู่ในขั้นตอนการประกาศบังคับใช้ อีกจํานวน 7 มาตรฐาน ได้แก่
1.มอก. 50-2561 เหล็กกล้าทรงแบนรีดเย็นเคลือบสังกะสี โดยกรรมวิธีจุ่มร้อน แผ่นม้วน แผ่นแถบ
แผ่นตัด และแผ่นลูกฟูก
2. มอก. 528-25xx เหล็กกล้าทรงแบนรีดร้อน สําหรับงานทั่วไปและงานดึงขึ้นรูป
3. มอก. 1228-25xx เหล็กโครงสร้างรูปพรรณขึ้นรูปเย็นสําหรับงานโครงสร้างทั่วไป
4. มอก. 1390-2560 เข็มพืดเหล็กกล้ารีดร้อน
5. มอก. 1999-2560 เหล็กกล้าทรงแบนรีดร้อน สําหรับงานโครงสร้างรถยนต์
6. มอก. 2060-2560 เหล็กกล้าทรงแบนรีดร้อน สําหรับงานถังก๊าซ
7. มอก. 2140-2560 เหล็กกล้าทรงแบนรีดเย็น สําหรับงานรถยนต์
นอกจากนี้ ยังมีมาตรฐานที่อยู่ระหว่างการแก้ไขและกําหนดใหม่อีก 16 มาตรฐาน ซึ่ง สมอ. จะเร่งดําเนินการให้แล้วเสร็จ เพื่อให้ผู้ประกอบการอุตสาหกรรมเหล็กในประเทศ สามารถยกระดับคุณภาพผลิตภัณฑ์ให้เป็นไปตามมาตรฐาน และเพื่อป้องกันการนําเข้าเหล็กที่ด้อยคุณภาพจากต่างประเทศ
เลขาธิการ สมอ. กล่าวทิ้งท้ายว่า “สมอ. ได้กําหนดมาตรการควบคุมและกํากับดูแลการนําเข้าผลิตภัณฑ์เหล็กอย่างเข้มงวด ตามนโยบายของรัฐมนตรีว่าการกระทรวงอุตสาหกรรม โดยเฝ้าจับตาการนําเข้าสินค้าดังกล่าวอย่างใกล้ชิดผ่านระบบ National Single Window (NSW) หากพบมีการนําเข้าในปริมาณมากผิดปกติ จะเข้าทําการตรวจสอบทันที พร้อมเก็บตัวอย่างทดสอบก่อนปล่อยใช้งานทุกครั้งที่นําเข้า เพื่อป้องกันการหลีกเลี่ยงกฎหมาย นอกจากนี้ ยังควบคุมการนําเข้าเหล็กลวดคาร์บอนจากประเทศเวียดนาม โดยให้เจ้าหน้าที่ตรวจสอบอย่างเข้มงวดก่อนทุกครั้งที่นําเข้า รวมทั้งเก็บตัวอย่างเพื่อส่งตรวจสอบ เนื่องจากปัจจุบันมีการนําเข้าเหล็กดังกล่าวจากประเทศเวียดนามเพิ่มขึ้นเป็นจํานวนมาก”
รัฐบาลไทย-ข่าวทำเนียบรัฐบาล-รองนายกรัฐมนตรีและรัฐมนตรีว่าการกระทรวงยุติธรรม นำคณะผู้แทนไทย ประชุมทวิภาคีกับสาธารณรัฐแห่งสหภาพเมียนมา ณ กรุงเวียนนา สาธารณรัฐออสเตรีย
วันพฤหัสบดีที่ 15 มีนาคม 2561
รองนายกรัฐมนตรีและรัฐมนตรีว่าการกระทรวงยุติธรรม นําคณะผู้แทนไทย ประชุมทวิภาคีกับสาธารณรัฐแห่งสหภาพเมียนมา ณ กรุงเวียนนา สาธารณรัฐออสเตรีย
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม
เป็นหัวหน้าคณะผู้แทนไทย
เข้าร่วมประชุมทวิภาคีกับสาธารณรัฐแห่งสหภาพเมียนมา
ซึ่งนําโดย พลตรี อ่อง โซ รัฐมนตรีช่วยว่าการกระทรวงมหาดไทยของเมียนมา
พร้อมคณะผู้แทนไทยที่เข้าร่วมประช
เมื่อวันที่ ๑๔ มีนาคม ๒๕๖๑ เวลา ๑๓.๐๐ น. (ตามเวลาท้องถิ่น) ณ ศูนย์การประชุมนานาชาติเวียนนา กรุงเวียนนา สาธารณรัฐออสเตรียพลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรมเป็นหัวหน้าคณะผู้แทนไทย เข้าร่วมประชุมทวิภาคีกับสาธารณรัฐแห่งสหภาพเมียนมา ซึ่งนําโดยพลตรี อ่อง โซ รัฐมนตรีช่วยว่าการกระทรวงมหาดไทยของเมียนมาพร้อมคณะผู้แทนไทยที่เข้าร่วมประชุม ประกอบด้วยนายศิรินทร์ยา สิทธิชัย เลขาธิการ ป.ป.ส. นายทรงศัก สายเชื้อ เอกอัครราชทูตและผู้แทนถาวรไทยประจําสหประชาชาติ ณ กรุงเวียนนา พลตํารวจเอก ธนิตศักดิ์ ธีระสวัสดิ์ ที่ปรึกษาพิเศษ สํานักงานตํารวจแห่งชาติ และนางชนิญญา ชัยสุวรรณ อธิบดีอัยการสํานักงานคดียาเสพติด
โดยมีประเด็นการประชุมที่สําคัญ ดังนี้
๑. ประเทศไทยขอบคุณรัฐบาลเมียนมา ที่ให้ความร่วมมือในการปราบปรามยาเสพติดร่วมกับรัฐบาลไทยมาโดยตลอด
๒. รัฐบาลไทยเสนอการยกระดับความร่วมมือระหว่างไทยและเมียนมาในการป้องกันและปราบปรามยาเสพติด โดยจะยกร่างแผนแม่บท เพื่อเป็นเครื่องมือในการปฏิบัติการอย่างเป็นรูปธรรม
๓. รัฐบาลไทยยินดีสนับสนุนการดําเนินงานด้านการป้องกันและปราบปรามยาเสพติดของเมียนมา รวมถึงการให้ความช่วยเหลือด้านการพัฒนา การบําบัดรักษาผู้เสพยาเสพติด โดยเฉพาะในพื้นที่หมู่บ้านชายแดนของทั้งสองประเทศ
จากนั้น เวลา ๑๔.๑๕ น.รองนายกรัฐมนตรีและรัฐมนตรีว่าการกระทรวงยุติธรรมเข้าพบดร. มากาเรตเท่ ชรัมเบอร์ก รัฐมนตรีว่าการกระทรวงการดิจิทัลและเศรษฐกิจของสาธารณรัฐออสเตรียเพื่อหารือข้อราชการในเรื่องการส่งเสริมความร่วมมือด้านเศรษฐกิจและดิจิทัล รวมถึงประเด็นการกระชับความสัมพันธ์ทางการค้าผ่านกลไกคณะทํางานร่วมทั้งสองฝ่าย ซึ่งอาจขยายรวมถึงอุตสาหกรรมท่องเที่ยวด้วย
รัฐบาลไทย-ข่าวทำเนียบรัฐบาล-ธอส.มอบอั่งเปาต้อนรับเทศกาลตรุษจีนด้วย 2 ผลิตภัณฑ์ใหม่ สินเชื่อบ้านมั่งมี ศรีสุข ดอกเบี้ย 2.90% นาน 2 ปีแรก เงินฝากประจำกงสี รับดอกเบี้ยสูงสุด 1.80% ต่อปี
วันจันทร์ที่ 12 กุมภาพันธ์ 2561
ธอส.มอบอั่งเปาต้อนรับเทศกาลตรุษจีนด้วย 2 ผลิตภัณฑ์ใหม่ สินเชื่อบ้านมั่งมี ศรีสุข ดอกเบี้ย 2.90% นาน 2 ปีแรก เงินฝากประจํากงสี รับดอกเบี้ยสูงสุด 1.80% ต่อปี
ธนาคารอาคารสงเคราะห์ (ธอส.) ร่วมฉลองเทศกาลตรุษจีน เปิดตัว 2 ผลิตภัณฑ์ใหม่ นําโดย “สินเชื่อบ้านมั่งมี ศรีสุข” อัตราดอกเบี้ยปีที่ 1 – 2 เท่ากับ 2.90% ต่อปี ยกเว้นค่าธรรมเนียม 4 ฟรี และ“เงินฝากประจํากงสี” ระยะเวลาฝาก 18 เดือน
ธนาคารอาคารสงเคราะห์ (ธอส.) ร่วมฉลองเทศกาลตรุษจีน เปิดตัว 2 ผลิตภัณฑ์ใหม่ นําโดย “สินเชื่อบ้านมั่งมี ศรีสุข” อัตราดอกเบี้ยปีที่ 1 – 2 เท่ากับ 2.90% ต่อปี ยกเว้นค่าธรรมเนียม 4 ฟรี ได้แก่ (1)ฟรีค่าธรรมเนียมการยื่นกู้ (2)ฟรีค่าประเมินราคาหลักประกันทุกวงเงินกู้ (3) ฟรีค่าจดทะเบียนสิทธิและนิติกรรม และ (4)ฟรีค่าจดทะเบียนจํานอง พร้อมกับเอาใจคนรักการออมด้วย “เงินฝากประจํากงสี” ระยะเวลาฝาก 18 เดือน รับอัตราดอกเบี้ยสูงสุด 1.80% ต่อปี ทุกบัญชีในกงสีเดียวกัน พิเศษ!! สําหรับผู้ที่เปิดบัญชีภายในวันที่ 28 ก.พ. 2561 รับตุ๊กตาหมีเฮงเฮง
นายฉัตรชัย ศิริไล กรรมการผู้จัดการธนาคารอาคารสงเคราะห์ (ธอส.) เปิดเผยว่า เพื่อต้อนรับเทศกาลตรุษจีน ธอส. ตอบแทนลูกค้าด้วย 2 ผลิตภัณฑ์พิเศษทั้งสินเชื่อและเงินฝากเพื่อส่งมอบความสุขให้กับลูกค้าประชาชน นําโดย “สินเชื่อบ้านมั่งมี ศรีสุข” (กรอบวงเงิน 5,000 ล้านบาท) อัตราดอกเบี้ยปีที่ 1 – 2 เท่ากับ MRR-3.85% ต่อปี (หรือเท่ากับ 2.90% ต่อปี คิดจาก MRR ธอส.ปัจจุบันเท่ากับ 6.75% ต่อปี) ปีที่ 3 จนถึงตลอดอายุสัญญากู้ กรณีลูกค้าสวัสดิการดอกเบี้ยเท่ากับ MRR-1.00% ต่อปี กรณีลูกค้ารายย่อยทั่วไป ดอกเบี้ยเท่ากับ MRR-0.50% ต่อปี กรณีกู้ซื้ออุปกรณ์และสิ่งอํานวยความสะดวกที่เกี่ยวเนื่องกับที่อยู่อาศัย ดอกเบี้ยเท่ากับ MRR ให้กู้เพื่อซื้อ ปลูกสร้าง ต่อเติม ซ่อมแซม และซื้ออุปกรณ์ที่เกี่ยวเนื่องเพื่อประโยชน์ในการอยู่อาศัยพร้อมกับกู้เพื่อซื้อ พิเศษ!! ยกเว้นค่าธรรมเนียม 4 ฟรี ได้แก่ (1)ฟรีค่าธรรมเนียมการยื่นกู้ (0.1% ของวงเงินทํานิติกรรม) (2)ฟรีค่าประเมินราคาหลักประกันทุกวงเงินกู้ (1,900 / 2,800 /3,100 บาท ตามวงเงินกู้) (3)ฟรีค่าจดทะเบียนสิทธิและนิติกรรม (1,000 บาท) และ (4)ฟรีค่าจดทะเบียนจํานอง 1% ของวงเงินกู้ตามสัญญากู้เงิน ผ่อนได้นานสูงสุดถึง 40 ปี ยื่นคําขอกู้ตั้งแต่วันที่ 10 กุมภาพันธ์ 2561 และทํา นิติกรรมภายในวันที่ 30 มีนาคม 2561 หรือภายใต้กรอบวงเงินที่ธนาคารกําหนด
ด้านเงินฝากจัดทํา “เงินฝากประจํากงสี” เพียงเปิดบัญชีเงินฝากครั้งแรกและจํานวนเงินฝากครั้งต่อไปขั้นต่ํารายการละ 10,000 บาท ระยะเวลาฝาก 18 เดือน รับอัตราดอกเบี้ยสูงสุด 1.80% ต่อปี ทุกบัญชีในกงสีเดียวกัน สําหรับผู้ที่เปิดบัญชีเงินฝากประจํากงสี หรือ นําบัญชีเงินฝากประจํากงสีที่เปิดโดยบรรดาญาติสนิทมิตรสหายมารวมเป็นกงสีเดียวกัน พร้อมมีวงเงินฝากรวมตั้งแต่ 10 ล้านบาทขึ้นไปแต่ไม่เกิน 200 ล้านบาท กรณีวงเงินฝากรวมในกงสีเดียวกันน้อยกว่า 10 ล้านบาท หรือมากกว่า 200 ล้านบาท รับดอกเบี้ย 1.50% ต่อปี ทุกบัญชีในกงสีเดียวกัน กําหนดรับเปิดบัญชีและรับฝากเพิ่มตั้งแต่วันที่ 12 กุมภาพันธ์ - 24 สิงหาคม 2561 พิเศษ!! สําหรับผู้ที่เปิดบัญชีภายในวันที่ 28 กุมภาพันธ์ 2561 รับทันทีตุ๊กตาหมีเฮงเฮง ขนาด 8.5 นิ้ว 1 ตัว ต่อ 1 ราย สอบถามรายละเอียดเพิ่มเติมได้ที่ธนาคารอาคารสงเคราะห์ทุกสาขาทั่วประเทศ หรือ ศูนย์ลูกค้าสัมพันธ์ (Call Center) โทร 0-2645-9000 หรือwww.ghbank.co.th และ Facebook Fanpage ธนาคารอาคารสงเคราะห์
รัฐบาลไทย-ข่าวทำเนียบรัฐบาล-ก.อุตฯ จัดกิจกรรม“ประดับต้นดาวเรือง” เป็นตัวเลข ๙ เพื่อถวายความจงรักภักดีและรำลึก  ในพระมหากรุณาธิคุณพระบาทสมเด็จพระปรมินทรมหาภูมิพลอดุลยเดช
วันพุธที่ 11 ตุลาคม 2560
ก.อุตฯ จัดกิจกรรม“ประดับต้นดาวเรือง” เป็นตัวเลข ๙ เพื่อถวายความจงรักภักดีและรําลึก  ในพระมหากรุณาธิคุณพระบาทสมเด็จพระปรมินทรมหาภูมิพลอดุลยเดช
รัฐมนตรีว่าการกระทรวงอุตสาหกรรม  พร้อมด้วยผู้บริหารระดับสูง ข้าราชการ และเจ้าหน้าที่กระทรวงอุตสาหกรรม ร่วมเปิดกิจกรรม“ประดับต้นดาวเรือง” เป็นตัวเลข ๙ จํานวน 999 ต้น  เพื่อแสดงความจงรักภักดีและสํานึกในพระมหากรุณาธิคุณอย่างหาที่สุดมิได้
วันนี้ (11ต.ค.60) กระทรวงอุตสาหกรรม นําโดยนายอุตตม สาวนายน รัฐมนตรีว่าการกระทรวงอุตสาหกรรม พร้อมด้วยผู้บริหารระดับสูง ข้าราชการ และเจ้าหน้าที่กระทรวงอุตสาหกรรม ร่วมเปิดกิจกรรม“ประดับต้นดาวเรือง” เป็นตัวเลข ๙ จํานวน 999 ต้น เพื่อแสดงความจงรักภักดีและสํานึกในพระมหากรุณาธิคุณอย่างหาที่สุดมิได้ ของพระบาทสมเด็จพระปรมินทรมหาภูมิพลอดุลยเดช พร้อมเปิดเผยว่า การจัดกิจกรรมครั้งนี้มีวัตถุประสงค์เพื่อเป็นการรวมพลัง ร่วมแรง ร่วมใจของคณะผู้บริหาร ข้าราชการ และเจ้าหน้าที่ของกระทรวงอุตสาหกรรม ที่ร่วมกันประดับต้นดาวเรือง หรือดอกไม้สีเหลือง ซึ่งเป็นสีประจําวันพระราชสมภพพระบาทสมเด็จพระปรมินทรมหาภูมิพลอดุลยเดช ให้บานสะพรั่งพร้อมกับหน่วยงานอื่นทั่วประเทศในช่วงพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช ระหว่างวันที่ 25-29 ตุลาคม 2560
“การประดับดอกดาวเรือง ซึ่งเป็นดอกไม้ประจําพระองค์ พระบาทสมเด็จพระปรมินทรมหาภูมิพลอดุลยเดช เพื่อน้อมรําลึกถึงองค์พระมหากษัตริย์ผู้ทรงคุณอันประเสริฐยิ่งต่อปวงชนชาวไทยอย่างหาที่สุดมิได้ นอกจากนี้ ดอกดาวเรืองยังมีความหมายที่ลึกซึ้ง คือ ทรงนําความชื่นบาน ความเจริญ มาสู่ประเทศชาติบ้านเมือง และดอกดาวเรืองยังถือเป็นต้นไม้มงคลที่เชื่อกันว่าเป็นดอกไม้ที่มาจากสรวงสวรรค์อีกด้วย” รัฐมนตรีว่าการกระทรวงอุตสาหกรรม กล่าว
กระทรวงอุตสาหกรรม ได้ประดับดอกดาวเรืองเป็นตัวเลข ๙ จํานวน 999 ต้น เพื่อใช้ในช่วงพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช โดยจัดไว้ที่บริเวณด้านนอกอาคารสํานักงานปลัดกระทรวงอุตสาหกรรม ฝั่งติดกับอาคารสํานักงานมาตรฐานผลิตภัณฑ์อุตสาหกรรม (สมอ.)
นอกจากนี้ ข้าราชการและเจ้าหน้าที่ สังกัดกระทรวงอุตสาหกรรม ยังได้ร่วมเป็นจิตอาสา จํานวนทั้งสิ้น 1,166 คน เพื่อให้บริการและอํานวยความสะดวกแก่ประชาชนในงานพระราชพิธีถวายพระเพลิงพระบรมศพฯ อีกทั้งยังได้จัดรถยนตร์ไฟฟ้าบริการรับ-ส่ง ผู้มาร่วมกิจกรรม ณ บริเวณมณฑลพิธีท้องสนามหลวง เพื่ออํานวยความสะดวกในการเดินทางให้กับประชาชน จํานวนทั้งสิ้น 20 คัน
รัฐบาลไทย-ข่าวทำเนียบรัฐบาล-รมว.สธ. ตรวจเข้มเชียงใหม่รับมือคนเดินทาง [กระทรวงสาธารณสุข]
วันพุธที่ 13 พฤษภาคม 2563
รมว.สธ. ตรวจเข้มเชียงใหม่รับมือคนเดินทาง [กระทรวงสาธารณสุข]
“อนุทิน”ตรวจเข้มเชียงใหม่รับมือคนเดินทาง
“อนุทิน” พร้อมด้วย รมว.ท่องเที่ยวฯ ตรวจความพร้อมสนามบินเชียงใหม่ ชงยกระดับคัดกรองผู้โดยสารในประเทศให้เทียบเท่าฝั่งขาเข้าและขาออกต่างประเทศ เพื่อสร้างความมั่นใจและความปลอดภัยไร้ความเสี่ยงในการเดินทาง เพื่อให้ “เชียงใหม่”ยังเป็นที่หมายท่องเที่ยวสําคัญของโลก พร้อมเร่งผลักดันให้ทุกจังหวัดมีโรงพยาบาลรองรับผู้ป่วยจังหวัดละ 1 แห่งให้ครบตามแผนที่เตรียมไว้
วันนี้ (12 พฤษภาคม 2563) ที่ท่าอากาศยานนานาชาติเชียงใหม่ จ.เชียงใหม่ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา ตรวจเยี่ยมการดําเนินการการตรวจคัดกรองผู้โดยสารของท่าอากาศยานเชียงใหม่ฯ เพื่อเตรียมความพร้อมสู่การผ่อนปรนในระยะที่สอง โดยกล่าวว่า เป็นที่น่ายินดีที่จังหวัดเชียงใหม่ไม่พบผู้ติดเชื้อรายใหม่มาเป็นเวลา 34 วันแล้ว ที่ผ่านมาพบผู้ติดเชื้อเพียง 40 ราย การผ่อนปรนในระยะต่อไปจังหวัดเชียงใหม่ต้องเตรียมพร้อมเรื่องการรับผู้ที่มีความเสี่ยงจากนอกพื้นที่ สนามบินจึงเป็นด่านหน้าสําคัญในการคัดกรองทั้งคนไทยและชาวต่างชาติที่เดินทางเข้ามา จึงอาจจะต้องนํามาตรการการคัดกรองสําหรับผู้โดยสารขาเข้าและออกต่างประเทศมาใช้สําหรับผู้โดยสารในประเทศเช่นกัน เพื่อยกระดับการควบคุมโรคอย่างเข้มข้น โดยทั้งสนามบินสุวรรณภูมิ สนามบินดอนเมือง จะต้องดําเนินการควบคู่ไปพร้อมกันเพื่อคัดกรองผู้โดยสารที่ต้องเดินทางในประเทศ
นายอนุทิน ยังกล่าวด้วยว่า ทางรัฐบาลโดยกระทรวงสาธารณสุขเตรียมผลักดันให้ทุกจังหวัดมีโรงพยาบาลที่พร้อมรองรับผู้ป่วยโควิด19 อย่างครบวงจร จังหวัดละ 1 แห่ง ให้ได้ตามแผนที่กําหนดไว้ ทั้งคัดกรอง รักษา และกักตัวสังเกตอาการ เพื่อให้มาตรฐานการดูแลผู้ป่วยยังคงมีความเข้มข้นต่อไป โดยที่ขณะนี้ระบบสาธารณสุขของเรามีความพร้อมทุกด้านทําให้มั่นใจว่าต่อไปเราจะรับมือกับสถานการณ์ได้เป็นอย่างดี และจะส่งผลให้ประเทศไทยโดยเฉพาะพื้นที่ท่องเที่ยวอย่างจังหวัดเชียงใหม่จะกลายเป็นเมืองท่องเที่ยวที่ปลอดภัย ผู้คนจากทั่วโลกอยากจะเดินทางเข้ามาท่องเที่ยวอีกครั้งอย่างแน่นอน อย่างไรก็ตาม ความสําเร็จของการควบคุมโรคจะเกิดขึ้นได้ต้องอาศัยความร่วมมือจากประชาชนอย่างเต็มที่เหมือนที่ร่วมมือกันมา การ์ดต้องไม่ตก เราจึงจะพร้อมรับมือกับสถานการณ์ในวันข้างหน้าได้เป็นอย่างดีต่อไป
******************************* 12 พฤษภาคม 2563
*******************************************
รัฐบาลไทย-ข่าวทำเนียบรัฐบาล-นายกรัฐมนตรีชมบูธ รณรงค์สืบสาน อนุรักษ์ศิลป์ผ้าถิ่นไทย ดำรงไว้ในแผ่นดิน
วันอังคารที่ 12 พฤศจิกายน 2562
นายกรัฐมนตรีชมบูธ รณรงค์สืบสาน อนุรักษ์ศิลป์ผ้าถิ่นไทย ดํารงไว้ในแผ่นดิน
นายกรัฐมนตรีชมบูธ รณรงค์สืบสาน อนุรักษ์ศิลป์ผ้าถิ่นไทย ดํารงไว้ในแผ่นดิน
วันนี้ (12 พ.ย. 62) เวลา 08.00 น. พล.อ.ประยุทธ์ จันทร์โอชา นายกรัฐมนตรี เดินทางมายังมหาวิทยาลัยราชภัฏกาญจนบุรี จังหวัดกาญจนบุรี เพื่อเป็นประธานการประชุมการพัฒนาเศรษฐกิจและสังคมกลุ่มจังหวัดภาคกลางตอนล่าง 1 (กาญจนบุรี ราชบุรี และสุพรรณบุรี) และเป็นประธานการประชุมคณะรัฐมนตรีอย่างเป็นทางการนอกสถานที่ ครั้งที่ 1/2562 ณ ห้องประชุมอรพิม ชั้น 2 อาคารบริการวิชาการและบัณฑิตศึกษา
โดยก่อนการประชุมฯ นายกรัฐมนตรีได้พบปะกับนักศึกษามหาวิทยาลัยราชภัฏกาญจนบุรี ที่มาให้การต้อนรับ พร้อมเยี่ยมชมบูธรณรงค์สืบสาน อนุรักษ์ศิลป์ผ้าถิ่นไทย ดํารงไว้ในแผ่นดิน เพื่อเป็นการสืบสานพระราชปณิธานสมเด็จพระนางเจ้าฯ พระบรมราชินีนาถ พระบรมราชชนนีพันปีหลวง โดยการอนุรักษ์ ส่งเสริมและเผยแพร่ผ้าไทยศิลปะอันล้ําค่าของชาติให้ดํารงคงอยู่เป็นความภาคภูมิใจของคนไทย ให้ชาวต่างชาติได้ชื่นชม อีกทั้งเพื่อเชิดชูอัตลักษณ์คุณค่าผ้าท้องถิ่นให้เกิดกระแสความนิยมการแต่งกายผ้าไทยแก่ประชาชนทั่วไปทั่วประเทศ และยังสนับสนุนส่งเสริมการสร้างงานสร้างอาชีพและเสริมสร้างรายได้ให้กับกลุ่มสตรีในท้องถิ่น ร่วมรณรงค์ให้คนไทยทั้งประเทศร่วมมือร่วมใจกันใส่ผ้าทอไทย ไม่ว่าจะเป็นผ้าฝ้าย ผ้าไหม เพื่อช่วยกันสร้างความเข้มแข็งแก่เศรษฐกิจฐานราก ลดความเหลื่อมล้ํา กระจายรายได้ให้แก่ชุมชน รักษาเอกลักษณ์ทางวัฒนธรรม และรักษาภูมิปัญญาท้องถิ่น
พร้อมกันนี้ นายกรัฐมนตรีได้ชมผลิตภัณฑ์นิลและพลอยของนางกิมไน้ สิริพฤกษา เจ้าของร้านอนันตพลพลอยกาญจน์ ที่คิดค้นรูปแบบผลิตภัณฑ์นิลและใช้เทคนิคการผลิตแบบใหม่จนทําให้ผลิตภัณฑ์ดังกล่าวเป็นที่นิยมและสนใจแก่นักท่องเที่ยวและบุคคลทั่วไป โดนนํานิลซึ่งเป็นทรัพยากรธรรมชาติที่มีจํานวนมากและราคาต่ํามาประดิษฐ์เป็นผลิตภัณฑ์ฝีมือที่จําหน่ายได้ในราคาสูง ซึ่งเป็นสินค้าที่ขึ้นชื่อของจังหวัดกาญจนบุรี
จากนั้นนายกฯ จะเป็นประธานการประชุมการพัฒนาเศรษฐกิจและสังคมกลุ่มจังหวัดภาคกลางตอนล่าง 1 โดยมีคณะรัฐมนตรี ผู้ว่าราชการจังหวัด หัวหน้าส่วนราชการ ผู้แทนภาคเอกชน ผู้แทนภาคการเกษตรกลุ่มจังหวัดภาคกลางตอนล่าง 1 เข้าร่วมประชุมด้วย
....................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ไทย จับมือ อิสราเอล คุ้มครองแรงงาน
วันพุธที่ 23 พฤษภาคม 2561
ไทย จับมือ อิสราเอล คุ้มครองแรงงาน
เพื่อการจัดหางาน ยกระดับกระบวนการส่งแรงงานไทยไปทํางานที่ประเทศอิสราเอล
พุธที่ 23 พ.ค. 61
ไทย จับมือ อิสราเอล คุ้มครองแรงงาน
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเดินหน้าโครงการความร่วมมือไทย-อิสราเอลเพื่อการจัดหางาน ยกระดับกระบวนการส่งแรงงานไทยไปทํางานที่ประเทศอิสราเอล เช่น จัดให้มีการตรวจสุขภาพ อบรมพัฒนาศักยภาพและทักษะของแรงงาน อบรมเตรียมความพร้อมด้านวัฒนธรรม การปรับตัว และข้อมูลที่จําเป็นในการเดินทาง ส่วนทางอิสราเอลจะให้ความคุ้มครองช่วยเหลือแรงงาน การคุ้มครองสิทธิของแรงงานไทยตามสัญญาจ้าง ตลอดจนการป้องกันปัญหายาเสพติดในกลุ่มคนงานไทยในอิสราเอล โดยในปีนี้อิสราเอลให้โควต้าแรงงานไทยผ่านโครงการดังกล่าวจํานวน 5,000 คน นับเป็นความตั้งใจจริงของรัฐบาลที่จะใช้กลไกความร่วมมือระหว่างประเทศที่จะช่วยให้แรงงานไทยมีงานทํา มีรายได้ และได้รับการดูแลคุณภาพชีวิตตามหลักมาตรฐานสากล
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-บอร์ด สมอ. ห่วงใยเด็ก ไฟเขียวมาตรฐานเครื่องเล่นสนามสาธารณะ ทั้งม้าหมุน และอุปกรณ์โยก
วันศุกร์ที่ 19 มิถุนายน 2563
บอร์ด สมอ. ห่วงใยเด็ก ไฟเขียวมาตรฐานเครื่องเล่นสนามสาธารณะ ทั้งม้าหมุน และอุปกรณ์โยก
บอร์ด สมอ. มีมติเห็นชอบมาตรฐานเครื่องเล่นสนามสาธารณะ ทั้งม้าหมุน และอุปกรณ์โยก เช่น กระดานหก ม้าโยก และเครื่องเล่นสปริง คาดประกาศใช้ภายในพฤศจิกายน 2563 นี้ เพื่อความปลอดภัย และลดความเสี่ยงของการเกิดอันตรายต่อเด็กจากการเล่น
นายวันชัย พนมชัย เลขาธิการสํานักงานมาตรฐานผลิตภัณฑ์อุตสาหกรรม เปิดเผยภายหลังการประชุมคณะกรรมการมาตรฐานผลิตภัณฑ์อุตสาหกรรม (กมอ.) วานนี้ว่า กมอ. มีมติเห็นชอบมาตรฐานเครื่องเล่นสนามสาธารณะ ทั้งม้าหมุน และอุปกรณ์โยก เช่น กระดานหก ม้าโยก และเครื่องเล่นสปริง เพิ่มเติมอีก 2 มาตรฐาน หลังจากที่ได้ประกาศใช้แล้ว 2 มาตรฐาน เมื่อวันที่ 4 กุมภาพันธ์ 2563 ที่ผ่านมา คือ มาตรฐานชิงช้า และกระดานลื่น ซึ่งคาดว่ามาตรฐานดังกล่าวจะประกาศใช้ได้ภายในเดือนพฤศจิกายน 2563 นี้ ทั้งนี้ สมอ. มีแผนที่จะกําหนดมาตรฐานชุดเครื่องเล่นสนามสาธารณะทั้งหมด 6 เรื่อง สําหรับอีก 2 เรื่อง คือ มาตรฐานอุปกรณ์ปีนป่ายและบาโหน และมาตรฐานเครื่องเล่นรวม อยู่ระหว่างดําเนินการจัดทํา โดยข้อมูลจากศูนย์วิจัยเพื่อสร้างเสริมความปลอดภัยในเด็ก รพ.รามาธิบดี เมื่อวันที่ 12 กรกฎาคม 2562 พบว่า ในแต่ละปีมีเด็กได้รับบาดเจ็บจากการเล่นในสนามเด็กเล่นไม่น้อยกว่า 34,000 คน ซึ่งการประกาศมาตรฐานเครื่องเล่นสนามทั้งหมดนี้ จะช่วยให้ผู้ประกอบการผลิตเครื่องเล่นสาธารณะในโรงเรียน หรือสนามเด็กเล่นในหมู่บ้าน หรือชุมชนต่างๆ ที่มีคุณภาพ ปลอดภัย และลดความเสี่ยงของการเกิดอันตรายต่อเด็กจากการเล่น ตลอดจนช่วยส่งเสริมสุขภาพและพัฒนาการให้กับเด็กได้ดียิ่งขึ้น
ทั้งนี้ มาตรฐานเครื่องเล่นสนามสาธารณะมีข้อกําหนดด้านความปลอดภัยที่สําคัญในหลายๆ ด้าน เช่น โครงสร้างต้องมีความแข็งแรงและมีความสมดุล ลักษณะของเครื่องเล่นแต่ละชนิดต้องมีพื้นผิวเรียบ ไม่มีส่วนยื่นล้ําออกมา และมีวัสดุป้องกันขอบคมที่อาจก่อให้เกิดอันตรายกับเด็กในระหว่างการเล่น ต้องไม่มีช่องว่างหรือรูที่อาจทําให้นิ้วเด็กติดได้ ความสูงของเครื่องเล่นจะต้องไม่เกินค่าที่กําหนด เพื่อป้องกันอันตรายที่เกิดจากการตกกระแทก มือจับและที่วางเท้าต้องมีความแน่นหนา ในส่วนของม้าหมุนจะต้องมีความเร็วในการหมุนเป็นไปตามมาตรฐาน เพื่อป้องกันการหมุนเร็วจนเกิดอันตราย เช่น ร่วงหล่นจากม้าหมุน รวมถึงวัสดุ หรือสีที่นํามาใช้จะต้องได้มาตรฐานไม่ก่อให้เกิดอันตรายแก่ผู้เล่น เป็นต้น โดยผู้ผลิตจะต้องจัดทําคําแนะนําขั้นตอนการติดตั้ง และรายการส่วนประกอบทั้งหมดอย่างชัดเจน และครอบคลุมความปลอดภัยอย่างถูกต้อง รวมทั้ง คู่มือการตรวจสอบ การบํารุงรักษา และคําแนะนําเรื่องการซ่อมแซม เพื่อลดความเสี่ยงในการใช้งาน หรือการติดตั้งผิดวิธีทําให้เกิดอันตรายจากการใช้งานได้
เลขาธิการ สมอ. กล่าวเพิ่มเติมว่า นอกจากบอร์ด สมอ. จะเห็นชอบมาตรฐานเครื่องเล่นสนามสาธารณะ ทั้งม้าหมุน และอุปกรณ์โยกแล้ว ยังได้เห็นชอบมาตรฐานอื่นๆ เพิ่มอีก 41 มาตรฐาน ได้แก่ มาตรฐานลูกบาสเกตบอล ลูกวอลเลย์บอล กระป๋องโลหะสําหรับบรรจุอาหาร กระเบื้องเซรามิก เม็ดยางใช้ทําพื้นสังเคราะห์ และพื้นสังเคราะห์ เป็นต้น
รัฐบาลไทย-ข่าวทำเนียบรัฐบาล-รมว.ทส. ร่วมกับ จุฬาลงกรณ์มหาวิทยาลัย หารือ “เครื่องตรวจวัดคุณภาพอากาศฝุ่นละออง PM 2.5 แบบเซ็นเซอร์”
วันศุกร์ที่ 13 มีนาคม 2563
รมว.ทส. ร่วมกับ จุฬาลงกรณ์มหาวิทยาลัย หารือ “เครื่องตรวจวัดคุณภาพอากาศฝุ่นละออง PM 2.5 แบบเซ็นเซอร์”
รมว.ทส. ร่วมกับ จุฬาลงกรณ์มหาวิทยาลัย หารือ “เครื่องตรวจวัดคุณภาพอากาศฝุ่นละออง PM 2.5 แบบเซ็นเซอร์”
รมว.ทส. ร่วมกับ จุฬาลงกรณ์มหาวิทยาลัย หารือ “เครื่องตรวจวัดคุณภาพอากาศฝุ่นละออง PM 2.5 แบบเซ็นเซอร์”
วันนี้ (13 มีนาคม 2563) นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ร่วมกับจุฬาลงกรณ์มหาวิทยาลัย นําโดย ศ.ดร. สุพจน์ เตชวรสินสกุล คณบดีคณะวิศวกรรมศาสตร์ และคณะ ประชุมหาเรื่องเครื่องตรวจวัดคุณภาพอากาศฝุ่นละออง PM 2.5 แบบเซ็นเซอร์ เกี่ยวกับการใช้งานความถูกต้องแม่นยํา รูปแบบการรายงานข้อมูลในระบบเครือข่าย อายุการใช้งานของเซ็นเซอร์ที่จํากัด แนวทางการบํารุงรักษา และผู้รับผิดชอบการนําเซ็นเซอร์ไปใช้งาน เป็นต้น
รัฐบาลไทย-ข่าวทำเนียบรัฐบาล-วิถี “คนไทยไม่ทิ้งกัน” มท.2 มอบบ้านตามโครงการสร้างและซ่อมแซมบ้านให้ผู้ด้อยโอกาสที่จังหวัดยโสธร
วันศุกร์ที่ 11 พฤษภาคม 2561
วิถี “คนไทยไม่ทิ้งกัน” มท.2 มอบบ้านตามโครงการสร้างและซ่อมแซมบ้านให้ผู้ด้อยโอกาสที่จังหวัดยโสธร
วิถี “คนไทยไม่ทิ้งกัน” มท.2 มอบบ้านตามโครงการสร้างและซ่อมแซมบ้านให้ผู้ด้อยโอกาสที่จังหวัดยโสธร
วันนี้ (11 พ.ค. 61) เวลา 15.09 น. นายสุธี มากบุญ รัฐมนตรีช่วยว่าการกระทรวงมหาดไทย เป็นประธานในพิธีมอบบ้านตามโครงการสร้างและซ่อมแซมบ้านให้ผู้ด้อยโอกาส ตามวิถี “คนไทยไม่ทิ้งกัน” ณ บ้านเชียงหวาง หมู่ที่ 9 ตําบลสําราญ อําเภอเมือง จังหวัดยโสธร โดยมี นายนิกร สุกใส ผู้ว่าราชการจังหวัดยโสธร รองผู้ว่าราชการจังหวัดยโสธร หัวหน้าส่วนราชการระดับจังหวัดยโสธร นายอําเภอ พร้อมด้วยเจ้าหน้าที่ และประชาชนให้การต้อนรับ
สําหรับโครงการสร้างและซ่อมแซมบ้านให้ผู้ด้อยโอกาส ตามวิถี “คนไทยไม่ทิ้งกัน” ที่ดําเนินการในพื้นที่อําเภอเมืองยโสธร นี้ ได้รับการสนับสนุนจากทุกภาคส่วนทั้งในระดับจังหวัด ระดับอําเภอ ระดับท้องถิ่น ภาคเอกชน องค์กรการกุศล และภาคประชาชน เพื่อช่วยเหลือผู้ด้อยโอกาสให้มีที่อยู่อาศัยที่เหมาะสม โดยโครงการดังกล่าว มีเป้าหมายสร้างบ้านอย่างน้อย 11 หลัง (หลังละ 90,000 บาท) และซ่อมแซมบ้านอย่างน้อย 32 หลัง (หลังละ 20,000 บาท) ภายใต้งบประมาณจํานวนทั้งสิ้น 1,660,000 บาท
โอกาสนี้ นายสุธี มากบุญ ได้กล่าวแสดงความยินดีกับผู้ที่ได้รับบ้านตามโครงการฯ และชื่นชมความรู้รักสามัคคีของพี่น้องชาวจังหวัดยโสธร และหน่วยงานต่างๆ ทุกภาคส่วน ผู้ที่อยู่เบื้องหลังโครงการสร้างและซ่อมแซมบ้านให้ผู้ด้อยโอกาส ตามวิถี “คนไทยไม่ทิ้งกัน” ที่ได้ให้ความร่วมมือจนเกิดผลสําเร็จอย่างเป็นรูปธรรม ซึ่งถือเป็นการบูรณาการความร่วมมือจากทุกภาคส่วนตามแนวทางประชารัฐ เพื่อช่วยเหลือผู้ด้อยโอกาสในสังคมอย่างแท้จริง และเป็นที่ประจักษ์แก่สังคม
ต่อมา รัฐมนตรีช่วยว่าการกระทรวงมหาดไทย พร้อมด้วยผู้ว่าราชการจังหวัด และแขกผู้มีเกียรติ ได้ร่วมกันมอบพระพุทธรูป และพระบรมฉายาลักษณ์ของพระบาทสมเด็จพระปรมินทรมหาภูมิพลอดุลยเดช บรมนาถบพิตร, สมเด็จพระนางเจ้าสิริกิตติ์ พระบรมราชินีนาถ ในรัชกาลที่ 9 และพระบรมฉายาลักษณ์ ของ สมเด็จพระเจ้าอยู่หัวมหาวชิราลงกรณบดินทร เทพยวรางกูร เพื่อเป็นสิริมงคลแก่ผู้รับมอบบ้าน พร้อมมอบสิ่งของเครื่องใช้ครัวเรือนให้แก่ผู้รับมอบตามโครงการดังกล่าว นอกจากนี้ยังได้ร่วมปล่อยปลา และปลูกต้นไม้ลงบนแปลงผักสวนครัวของบ้านตามโครงการฯ อีกด้วย
นายสุธี มากบุญ ได้เน้นย้ําให้ทุกภาคส่วนเล็งเห็นถึงปัญหาและความสําคัญของการพัฒนาในระดับครอบครัว โดยมุ่งเน้นที่การสร้างการเติบโตจากภายใน และสร้างความมั่นคงของเศรษฐกิจฐานรากเป็นสําคัญ เพื่อให้พี่น้องประชาชนสามารถพึ่งพาตนเองได้ รวมถึงมีที่อยู่อาศัยที่มีความมั่นคงและปลอดภัย ทั้งนี้ ขอให้ทุกภาคส่วนให้ความร่วมมือช่วยเหลือซึ่งกันและกัน โดยไม่ทิ้งใครไว้ข้างหลัง ตามนโยบายแก้ไขปัญหาความเหลื่อมล้ําในสังคม เพื่อขับเคลื่อนให้ประเทศไทยสามารถเติบโตสู่เวทีประชาคมโลกได้อย่างมั่นคง มั่งคั่ง และยั่งยืนตลอดไป.
ครั้งที่ 103/2561 วันที่ 11 พ.ค. 2561
กองสารนิเทศ สํานักงานปลัดกระทรวงมหาดไทย
โทร 0-22224131-2
8ไฟล์แนบ